ஏபிடி அவுட்டானதும் போட்டி முடிந்துவிட்டதா என்ன என்கிறீர்களா? . கோலி, ஏபிடி இருவரும் அவுட்டானால், அவர்களை அப்படியே பின் தொடர்ந்து அவுட் ஆவது தான் பெங்களூரு ஸ்டைல். அந்த அணியின் செல்லப்பிள்ளை சர்ஃபாஸ் கான், லாலின் பந்தில் அவுட். அடுத்த பந்திலேயே உமேஷ் யாதவும் அவுட். 50 ரன் அடித்த ஏபிடி தவறான ஷாட் மூலம் அவுட் ஆனால்கூட, சரி பரவாயில்லை என விடலாம். ஆனால், அதையே மற்றவர்களும் ஃபாலோ செய்வதெல்லாம் அபத்தம். அதுவும் வென்றாக வேண்டிய கட்டாயத்தில் இருக்கும் ஒரு போட்டியில். சரி, அது தானே ராயல் சாலஞ்சர்ஸ். இதயத்துக்காக விளையாடும் அணி, கொஞ்சமேனும் சாமர்த்தியத்தோடும் விளையாடலாம். அடுத்த தொடரிலாவது கோப்பை வெல்ல வாழ்த்துக்கள்.